runetrust/blame-folketinget-dk huggingface dataset:
Marianne Jelved (RV), 2011-02-22:
Der står fem linjer i den her redegørelse om politiets indsats, som jo har været i gang siden 2007, og det er glimrende, men hvis der var mere med om det, ville det bare give et bredere billede af, hvordan den myndighed faktisk agerer, for det er jo også en af de ting, man i givet fald fra en kommunes side skal koordinere med.
Carolina Magdalene Maier (ALT), 2016-02-11:
Altså, jeg er med på, at det selvfølgelig vil have nogle konsekvenser i en midlertidig periode for nogle af de private leverandører, og jeg forestiller mig også, at skulle det her føres ud i livet, ville det være noget af det, man tog med i forhandlingerne og i overvejelserne i forhold til: Hvad er det så lige for en melding, man giver de private aktører?
Marlene Harpsøe (DD), 2024-01-30:
Det er jo også en del af kompleksiteten herinde, at man som ordfører på det her område nogle gange skal sidde og lave reformer eller aftaler på områder, som man måske ikke selv kender i dybden, og det er også derfor, det er så vigtigt, at vi lytter til eksperterne, der er på området.
Kristian Thulesen Dahl (DF), 2021-10-07:
Det er jo ingen hemmelighed, at vi i Dansk Folkeparti synes, at Venstre ikke lige der har holdt helt ved i den modstand, som vi godt kunne have tænkt os, og derfor vil jeg gerne spørge hr. Jakob Ellemann-Jensen, om Venstre er af den opfattelse, at der ikke må komme flere fremmedkrigere til Danmark; at Danmark i hvert fald ikke aktivt på nogen måde må hente flere fremmedkrigere fra Syrien til Danmark; at man sætter en prop i hullet; og at man siger, at nu er der kommet de her tre kvinder og deres børn, men at der ikke skal komme flere.
Johanne Schmidt-Nielsen (EL), 2011-05-26:
Min pointe med det er, at når integrationsministeren siger, at der jo ikke er nogen, der tager skade af, at nogle får nogle ekstra rettigheder, svarer det til, at man først siger: Alle mennesker skal betale for at køre med bussen, og bagefter siger nej, vi laver et ændringsforslag, de hvide mennesker skal ikke betale for at køre med bussen.
Josephine Fock (ALT), 2015-12-17:
Da regeringen var bekymret for domstolenes mulighed for at klare deres arbejde inden for de lovpligtige 72 timer, valgte den ikke at give mulighed for midlertidige forlængelser på f.eks. 1 uge eller 14 dage, som menneskerettighedsorganisationerne anbefalede.
Charlotte Munch (DD), 2023-12-07:
Sjældent har verden set så bestialsk et angreb på et andet land som det, vi blev vidne til, da Hamas helt uprovokeret angreb Israel en tidlig lørdag morgen, et angreb, der blev indledt med tusindvis af raketter mod Israel, og et angreb ind i selve Israel, hvor mere end 1.200 israelere blev dræbt, børn, unge og ældre, og mange på en meget grusom måde.
Søren Gade (V), 2004-04-15:
For at sikre, at vi får mest muligt byggeri for pengene, og at der bygges i de områder af landet, hvor der er størst behov for boliger, ændres den oprindelige skattefradragsordning nu til en tilskudsordning, samtidig med at det bestemmes geografisk, hvor disse nye boliger skal bygges.
Martin Lidegaard (RV), 2020-06-18:
Så jeg er lidt træt af, for at sige det ligeud, den her diskussion, hvor vi nogle gange kommer til at stå her og slå hinanden lidt i hovedet med paragraffer og forskellige love – selvstyrelov, grundlov og hvad ved jeg – for jeg oplever en bred interesse for et stærkere udenrigs- og sikkerhedspolitisk samarbejde inden for rigsfællesskabet, og jeg oplever en bred interesse for, at vi får styrket vores bånd internt, samtidig med at alle dele af rigsfællesskabet kan styrke deres bånd med alle mulige andre.
Dan Jørgensen (S), 2014-10-30:
Det har været nødvendigt at fastlægge, hvilke virksomhedstyper der kan erhverve landbrugsejendomme uden tilladelse, og det foreslås derfor, at det skal være de lovregulerede kapitalselskaber, der skal kunne erhverve landbrugsejendomme uden tilladelse, og pensionskasser og investeringsfonde skal også kunne erhverve landbrugsejendomme uden tilladelse.
Nikolaj Villumsen (EL), 2013-05-30:
Altså, hvorfor kan vi ikke lave flere og forhåbentlige mange flere af de gode initiativer, som regeringen og Enhedslisten har gjort, og så arbejde for, at der kommer en traktatfæstet sikkerhed for europæiske lønmodtagere, som sikrer, at vi stopper det ræs mod bunden, der finder sted lige nu.
Mette Abildgaard (KF), 2026-01-16:
Når det går helt ned i børnehaven, og når det er de unge mennesker, der laver graffiti i bymiljøet, er det, fordi der er blevet videregivet en måde at gå op i fodbold på, som er usund, som er ødelæggende, og som er det, der i sidste ende resulterer i den vold, de overfald osv., som vi har drøftet i Folketingssalen i dag.
Margrethe Vestager (RV), 2004-01-20:
Og da fru Charlotte Dyremose synes, at det er en forrygende ting at gøre i forhold til læreplaner, hvilket man jo egentlig skulle synes lå meget centralt i forhold til fagligheden og § 8 i serviceloven, har jeg lidt svært ved at få sammenhæng i den konservative politik på det her område.
Rune Lund (EL), 2007-01-10:
Hvis vi nu antager, at det er sandt, hvad statsministeren siger, når statsministeren siger, at man ikke havde oplysninger dengang i starten af 2002 om, at der foregik tortur på Kandaharbasen, synes statsministeren så, at regeringen har gjort et godt stykke arbejde, og at man har været dygtig, når man ikke har set Politiken den 24. januar, Amnesty Internationals offentlige udtalelse den 1. februar 2002, Washington Post den 11. februar, Los Angeles Times den 11. februar, Berlingske Tidende den 12. februar eller Politiken den 13. februar 2002?
Søren Krarup (DF), 2004-11-25:
Under alle omstændigheder viser det sig, at i det øjeblik Irak angribes, er det hele islam, der bakker det op, og det vil sige, at det hører hjemme i en rent fundamentalistisk sammenhæng, som betyder, at Saddam Husseins Irak har været en del af den front, som er den ene side af fronten.
Hans Kristian Skibby (DF), 2008-05-15:
Nu spurgte hr. Orla Hav jo selv om uddannelser, og der er det jo sådan, at hvis man ser på regionernes egen redegørelse om netop uddannelser, siger de selv, at der er et dilemma mellem, at der skal være et decentralt uddannelsessystem, men at det også skal være på et kvalitativt højt niveau.
Jacob Buksti (S), 1999-10-07:
Jeg ved ikke, om det er, fordi fru Ulla Tørnæs ikke var til stede under førstebehandlingen af finansloven, men der var det jo et tema, som meget gik igen hos både Venstre og De Konservative: Hvordan og hvorledes skulle de tal, der står i finansloven, forstås?
Stine Brix (EL), 2016-02-25:
Derfor mener jeg, at vi stadig har et behov for at tage stilling til, hvordan man sikrer, at det ikke bliver for vidtgående et indgreb i selvbestemmelsen, når vi også taler om gruppen af midlertidigt inhabile, som kan være væsentlig sværere at afgrænse end den anden gruppe.
John Dyrby Paulsen (S), 2011-11-17:
Så det er ikke et spørgsmål om definitionen på, hvad en bred aftale og en ikkebred aftale er, spørgsmålet er i virkeligheden, hvad vi kan indgå af gode aftaler i forbindelse med god regeringsskik, og det er det, der er pointen i den her sag, det er det, vi indleder drøftelser om, og det er det, jeg håber at alle partier vil indgå seriøst i, herunder også Liberal Alliance.
Rune Lund (EL), 2017-06-14:
Jeg synes, det kunne være dejligt, hvis hr. Martin Henriksen rent faktisk forholdt sig til det lovforslag, som vi sådan set diskuterer nu, og som handler om tiggeri, og at hr. Martin Henriksen bl.a. forholdt sig til, at det her lovforslag jo rammer alle hjemløse, også danske hjemløse.
Tom Behnke (KF), 2012-10-09:
Det andet er: Hvis jeg nu opdager, at min cykel er væk, fordi kommunen har fjernet den, fordi den har stået ulovligt parkeret – det er sådan set fair nok – og jeg så tror, at der er nogen, der har stjålet min cykel, og ringer til politiet for at anmelde, at min cykel er stjålet, hvordan ved politiet så, at den i virkeligheden ikke er stjålet, men står nede på kommunens dertil indrettede parkeringsplads til bortfjernede cykler?
Søren Pape Poulsen (KF), 2017-04-25:
Samtidig må det forventes, at der vil være en relativt stor efterspørgsel efter tilladelser til at besidde peberspray, og derfor vil det lægge beslag på betydelige politiressourcer, hvis ansøgere skal vandelsgodkendes og den enkelte spraydåse skal registreres, sådan som forslagsstillerne lægger op til.
Henrik Sass Larsen (S), 2007-05-23:
Og jeg synes, at der er en præmis i den diskussion, der er rejst, som er forkert, og det er, at alle kvinder, som har en muslimsk baggrund, også nødvendigvis er islamister og dermed lægger den samme fortolkning ind i tørklædet som den bemeldte forfatter eller som andre, der er ude og hævde, hvad det er, islamisterne står for.
Jann Sjursen (KRF), 2002-10-03:
Vi synes ikke, at der er brug for den debat, men det er da tankevækkende, at hidtil har Dansk Folkeparti, i hvert fald gennem dets ordfører, været det eneste parti i kongeriget, der har gjort sig til talsmand for netop indførelse af aktiv dødshjælp.
Mattias Tesfaye (S), 2020-05-13:
Eller skal vi indtil videre kraftigt appellere til, at man f.eks. ikke praktiserer sin religion på en måde, der virker anmassende og støjende for andre og er i gang med at forandre vores samfund på en måde, som det store flertal af den danske befolkning på ingen måde kan bakke op om?
Lars Løkke Rasmussen (V), 2009-10-06:
Man mærker deres dygtighed, deres helt utrolige engagement, og man retter uvægerligt ryggen og føler stor stolthed, når man mødes med deres både professionelle og medmenneskelige tilgang til det, der er en overordentlig vanskelig opgave, som løses under ekstremt farlige omstændigheder.
Samira Nawa (RV), 2023-05-10:
Det synes jeg er en rigtig god idé, og samtidig vil jeg også foreslå – og det håber jeg at forslagsstillerne også synes kunne være en god idé – at vi arbejder os hen imod en beretning, hvor vi anerkender atomkraft som en grøn energikilde, og hvor vi måske også har fokus på forskning og udvikling af teknologien.
Søren Krarup (DF), 2011-04-28:
Men jeg vil sige til hans oplysning, at når jeg nævnede den kvindelige professor Hau, der fra Danmark rejste til USA, og som åbenbart har gjort en meget fornem forskermæssig karriere, så var det ikke for at skose hende, men det var for så vidt for at hænge min egen mangel på evne til procentregning ud.
Mette Frederiksen (S), 2026-01-20:
Jeg synes, det er vigtigt her at sige, at hvis vi kigger på den gruppe af danskere, der er i arbejde – det er jo heldigvis langt de fleste af os; vi har faktisk aldrig haft højere beskæftigelse end i disse år – så har vi gjort en række andre ting, bl.a. givet skattelettelser via beskæftigelsesfradraget, særlig til seniorer i vores aftale med Det Konservative Folkeparti og i øvrigt også særlig i forhold til enlige forsørgere.
Helge Adam Møller (KF), 2003-02-25:
Når man hørte fru Margrete Aukens indlæg, i hvert fald i starten, kunne det lyde, som om den konservative folketingsgruppe var imod trafiksikkerhedshandlingsplanen. Nu gør jeg opmærksom på, at det sagde jeg ikke et ord om, tværtimod sagde jeg det modsatte.
Carsten Hansen (S), 2002-02-06:
Med disse ændringer vil ansvaret for den samlede detailhandelsstruktur i et amt ikke blive varetaget ud fra en bred samfundsmæssig vinkel, men en vinkel, der kun rækker til kommunegrænsen, og kommunerne vil komme til at konkurrere om Bilka, OBS og større detailhandelsbutikker.
Dennis Flydtkjær (DF), 2019-11-27:
Så er det sådan noget sniksnak, man prøver på at komme med til vælgerne derude, når man siger: Vi står fast på det, vi faktisk lovede i valgkampen, og vi er sympatisk indstillet over for det, men det må jo så komme an på en test i forhandlingerne.
Lars Barfoed (KF), 2010-11-18:
godt forstå man umiddelbart tænker – kan virke lidt koldt, at drab m.v. på dyr som udgangspunkt bliver straffet efter reglerne om hærværk, mener jeg, at dyreværnsreglerne sikrer, at dyr også juridisk set behandles som levende væsener og ikke kun som ting.
Mogens Andreasen (DF), 2000-03-21:
Når vi så ser på det beslutningsforslag, der nu behandles her i dag, er arbejdsministeren og dermed regeringen vrangvillig over for en ligestilling på a-kasseområdet, en ligestilling, som kan forbedre mulighederne for job til de ledige og forbedre servicen ud over de hidtidige fagområder. Jeg mener, regeringen nu skal forlade sine holdninger og sin betonpolitik på det område og se i øjnene, at det er nødvendigt at benytte andre muligheder, der gør arbejdsmarkedet mere fleksibelt og er målrettet mod beskæftigelse, international konkurrence og økonomi i virksomhederne.
Lars Barfoed (KF), 2002-04-18:
Der var for nogle år siden en film, som jeg kom til at tænke på, da jeg hørte hr. Poul Nyrup Rasmussen tale om udvidelsen og det forhold, at nu var det hele egentlig sådan lagt til rette, og det burde være meget let for regeringen at forpligte sig til nu at få det behandlet på plads.
Henrik Sass Larsen (S), 1999-02-04:
: Det, jeg sigter til i forbindelse med mange af de ting, som er oplistet i det beslutningsforslag, som Kristeligt Folkeparti har fremsat, er den dér lidt dystre tone om velfærdsstatens nedbrydning af personligt ansvar, at den voksende forbrugskultur har været for dårlig, og at de immaterielle værdier skal i højsædet og ikke de materielle værdier. Det er en generel sammenhæng, som jeg synes er for direkte, for pointen er jo, at man sætter et modsætningsforhold mellem immaterielle og materielle værdier og siger: Jamen vi skal søreme tilbage til, at vi ikke har så stort forbrug, vi skal ikke have så megen velstand, for så får vi tid til hinanden, så får vi mulighed for netop at sætte nogle andre livsværdier i centrum.
Keld Albrechtsen (EL), 1998-02-18:
For det blev under udvalgsarbejdet ikke afklaret, om denne krig er lovlig eller ikke er lovlig, og da jeg for lidt siden bad hr. Jørgen Estrup om at komme herop og forklare, hvor i besvarelserne der er noget, som dokumenterer lovligheden, valgte hr. Estrup at tilslutte sig den tavshedens brigade, som den socialdemokratiske ordfører også tilhører, for hr. Estrup kunne ikke besvare spørgsmålet. Og hvad har vi fået fra regeringen?
Simon Emil Ammitzbøll (LA), 2010-01-26:
Jeg får heldigvis rigtig mange henvendelser fra danske folkekirkepræster, der håber, at det her forslag bliver vedtaget, så vi fremadrettet også kan være i front i forhold til den ligestilling af heteroseksuelle og homoseksuelle, i øvrigt den anerkendelse og ligestilling, som vi jo ved hver eneste lejlighed skal høre at netop Dansk Folkeparti stikker nytilkomne udlændinge til landet i næsen at de skal gå i front med, før de kan blive anerkendt som en del af vores fællesskab.
Magnus Heunicke (S), 2022-05-19:
Som jeg nævnte, opfordrer jeg forslagsstillerne til at tage det her punkt op ved de forhandlinger, hvor der er midler, man kan fordele til gode formål, og hvis man gør det, vil man også kunne få vurderinger fra Sundhedsstyrelsen og f.eks. få at vide, om deres hidtige vurdering er blevet ændret pga. de seneste oplysninger.
Jens Christian Lund (S), 2008-11-05:
Når jeg nu har sagt alle de gode ting, som ministeren og jeg er enige om, har jeg svært ved at forstå, at vi ikke sikrer os, at de soldater, der kommer hjem til specielt hæren efter at have lavet et sådant fantastisk arbejde, ikke har noget ordentligt materiel og en ordentlig udrustning.
Brian Mikkelsen (KF), 1997-10-30:
For os er det ganske afgørende, at der fortsat gælder et ministeransvar i forhold til økonomiske og forvaltningsmæssige dispositioner. Så vil jeg vende mig til det andet lovforslag, nr. L 22, som indeholder dels redaktionelle ændringer i forbindelse med L 21, dels en række nye forslag.
Kirsten Brosbøl (S), 2008-04-03:
Kunne det så ikke være en god idé at sige ja til at få præciseret gratisprincippet, få det skrevet positivt ind i vores lovgivning, så der ikke kan opstå tvivl blandt ministerens egne kollegaer om, at der altså er et princip, som er gældende, og som vi vil holde fast i i Danmark?
Lene Espersen (KF), 2003-05-05:
Derfor kan regeringen ikke støtte beslutningsforslaget, men som jeg indledningsvis sagde, har jeg stor sympati for de tanker, der ligger bag beslutningsforslaget, og jeg er faktisk enig med SF i, at der er god grund til at overveje, om den regulering, der i dag er i restaurationsloven, er tilstrækkelig og tidssvarende.
Flemming Møller Mortensen (S), 2020-02-06:
Men jeg synes, at vi skal lade det være op til Præsidiet eller også lade det være op til os, der nu sidder i Udvalget for Forretningsordenen, som ordføreren og jeg gør, i forhold til at vi også kan tage drøftelsen dér, når vi mødes til vores meget konstruktive møder – for det må jeg sige: Det er det, der hersker i Udvalget for Forretningsordenen.
Sofie Carsten Nielsen (RV), 2017-05-02:
Jeg har det egentlig som mange andre ordførere, nemlig at det er et rigtigt emne, og at intentionen er god, men jeg tror også, at jeg delvis har det som ministeren, nemlig at der er rigtig mange målinger, som uddannelsesinstitutionerne allerede bliver bedt om at udarbejde.
Pernille Vermund (NB), 2020-11-25:
Statsminister Mette Frederiksens ulovlige ordre har fået meget alvorlige konsekvenser: Tusindvis af danskere har mistet deres livsgrundlag, et helt erhverv er lukket, eksportindtægter for milliarder er forsvundet, og de danske skatteydere, som går på arbejde hver dag, kan se frem til en regning på mellem 10 og 20 mia. kr., som ganske velfortjent skal betales i erstatning til dem, der har lidt tab på grund af statsministerens egenrådige og ulovlige ordre.
Zenia Stampe (RV), 2025-04-25:
Jeg tror, noget af det, som måske skiller os – jeg ved ikke, om det konkret skiller vores partier ad – i den her snak, vi tit har om overrepræsentation, som ofte bliver brugt til at kategorisere en hel gruppe og dermed, kan man sige, afsige en dom over, om integration af en bestemt gruppe er muligt, er, at vi nogle gange bliver stødt over det, fordi vi jo grundlæggende mener, at folk skal behandles som mennesker og individer.
Villy Søvndal (SF), 2006-01-27:
Jeg vil godt rose udenrigsministeren allerede her ved indledningen for at sige meget beslutsomt, at selvfølgelig skal de ikke straffes, fordi de har stemt, som de har gjort, selv om den støtte, som er nøglen til at komme videre i Palæstinaspørgsmålet, er blevet fjernet.
Søren Søndergaard (EL), 1999-12-10:
Det får f.eks. den konsekvens, at når de bliver 18 år, så kan de to få indflydelse i det danske samfund, som de har levet hele deres tid i, som de har betalt skat til, arbejder i, gennem at kunne deltage i valg, hvorimod den sidste bliver forhindret i at få den demokratiske indflydelse i en periode, som vi normalt giver danske statsborgere.
Anne-Mette Winther Christiansen (V), 2010-06-10:
Og Århus er da ikke en lille by i Danmark, det er landets andenstørste by, de holder et stormøde i aften, og de har bedt hr. Villy Søvndal komme og forklare hele pointen i, hvad det her da er for noget, for de vil ikke være med.
Jens Peter Vernersen (S), 2005-05-20:
Jeg tror faktisk, at hr. Skibby udmærket ved, at i starten af Nyrupregeringens tid var der faktisk et modløb i landene omkring os, så det var altså ganske vanskelige tider, men det lykkedes rent faktisk at få vendt den udvikling, så disse mange job blev skabt.
Maria Reumert Gjerding (EL), 2015-11-19:
Dansk Folkeparti kaster sig her ud i at efterkomme en gruppe landmænds ønsker, og det er en gruppe landmænd, der finder det vældig irriterende, at de ikke bare kan få lov til at forurene, som det passer dem, men at de også skal tage hensyn til resten af samfundet.
Erling Bonnesen (V), 2020-05-05:
Hvis vi starter med det første, nemlig at lovgivningen skal have tilstrækkelige miljøeffekter, vil jeg sige, at der blev foretaget en række undersøgelser og analyser, i forbindelse med at vi havde VLAK-regeringens lovforslag om miljøzoner, og her var det også tydeligt, at miljøzonerne har den største effekt i de store byer, og derfor valgte vi jo dengang, at loven så skulle gælde for landets største kommuner.
Kristian Thulesen Dahl (DF), 2012-01-11:
Jeg tror, at statsministeren bliver nødt til også i fremtiden at lægge sig lidt mere i selen for i virkeligheden at besvare de spørgsmål, der kommer, som også handler om de løftebrud, for jeg tror, at der er rigtig mange danskere, der er interesseret i at høre statsministerens vurdering af, hvorfor man i virkeligheden slå flikflak på så mange forskellige politiske områder.
Henriette Kjær (KF), 2001-05-29:
I og med at rapporten allerede i sin indledning slår fast, at det, der er behov for, og det, folk ønsker, er at dø i hjemlige omgivelser, så synes jeg faktisk, det er en dårlig model, at man har afsnit på sygehusene, der er meget kliniske, alt andet lige - man kan indrette det meget fornuftigt og hensigtsmæssigt.
Zenia Stampe (RV), 2021-03-16:
Derfor bliver jeg jo nysgerrig, når hr. Kasper Sand Kjær så siger, at der er et generelt problem med identitetspolitik, og så kunne jeg bare godt tænke mig at høre, hvad det er, hr. Kasper Sand Kjær mener med identitetspolitik, og hvad det er for nogle konkrete problemer, der har været i forhold til identitetspolitik?
Trine Pertou Mach (EL), 2024-12-04:
Statsministeren, justitsministerens partifælle, har også haft lejlighed til at udtale sig om spørgsmålet, da hr. Pelle Dragsted stillede spørgsmålet i spørgetimen til statsministeren, også i sidste uge, om, om regeringen ville sørge for, at de tre, som der senest er udstedt fængslingskendelser på fra straffedomstolen, ville blive anholdt, hvis de kom til Danmark.
Peter Skaarup (DF), 2013-10-23:
Det står i modsætning til det, som en række politifolk, der arbejder med de her sager, har udtalt til dagbladet BT, nemlig at det er sjældent, at fly fra andre Schengenlande tjekkes, også selv om man erfaringsmæssigt ved, at der kan være mange illegale flygtninge med de her fly.
Mogens Lykketoft (S), 2000-11-22:
Jeg mener, hvis den langsigtede forventning er, at der er en risiko for, at vi gennemsnitlig betaler 0,5 pct. for meget i rente, så skal man jo i det enkelte år kun have ét kvartal med uro og 2 pct.s renteforskel, for at man resten af året slet ikke skal have nogen.
Rasmus Horn Langhoff (S), 2016-01-12:
Så man kan sige, at i og med det kun er arbejdsgiverne, der får informationerne – og der vil jo være nogle arbejdsgivere rundtomkring, der får nogle lønstatistikker, som ser ud helt ad pommern til – og vi har et gennemsnitligt løngab på 17 pct., kan en del af det overhovedet ikke forklares af Lønkommissionen, selv om ordføreren meget prisværdigt forsøger at komme med nogle lidt tilfældige gætterier om det.
Kim Behnke (FRI), 2001-02-06:
Når man på et tidspunkt i 1957 opretter Udbyttedelingsnævnet, så har der sikkert været, som hr. Knud Enggaard var inde på, en politisk situation og ligget en politisk overvejelse bag, men man har aldrig fundet anledning til at bruge nævnet, og så er spørgsmålet, om ikke tiden er moden til at erklære, at det nævn kan det danske samfund godt leve foruden.
Ole Løvig Simonsen (S), 1997-11-06:
Med hensyn til regeringens politik på ungdomsboligområdet skal jeg igen gøre opmærksom på, at der er gennemført en vidtgående decentralisering af tilsagsgivningen til det støttede byggeri, og jeg skal ikke undlade at minde om, at denne decentralisering er gennemført med blandt andet SF's støtte.
Ole Birk Olesen (LA), 2015-12-16:
Tag nu sådan noget som Danmarks vindmølleplaner, hvor man har bygget rigtig, rigtig mange vindmølleparker, som koster rigtig, rigtig mange penge, som finansieres over PSO-afgiften, som er pålagt den strøm, almindelige forbrugere betaler for, og som forsinker en elektrificering af det danske samfund.
Morten Østergaard (RV), 2010-09-07:
Altså, hr. Simon Emil Ammitzbøll vil jo af med 40.000 offentligt ansatte og vil lave reformer – det anerkender jeg også – hvoraf vi er enige i mange, men det er jo ikke sådan i kredsen af de partier, man så har kastet sin kærlighed på, at de der står og klapper taktfast ad Liberal Alliances ideer.
Flemming Bonne (SF), 2009-02-05:
Det værste skrækscenario, man kan se for sig, er jo, at i stedet for at kommunalbestyrelserne nu begynder at udvikle deres kommuner og blive lidt mere professionelle i deres bestyrelsesarbejde, skal de nu til at kaste sig over enkeltsagsbehandlinger i kommunalbestyrelsen, mange gange i meget følsomme sager.